google/wiki40b huggingface dataset:
सार्वजनिक भविष्य निधि

पब्लिक प्रोविडेंट फण्ड अथवा लोक भविष्य निधि (Public Provident Fund (पीपीएफ़)) भारत में बचत एवं कर-बचत करने के लिये प्रयुक्त एक जमा योजना है। बहुत से लोग इसे सेवानिवृति के समय धन प्राप्ति का साधन भी मानते हैं। 
पीपीएफ का खाता किसी डाकघर में, भारतीय स्टेट बैंक की किसी शाखा में, तथा कुछ अन्य राष्ट्रीकृत बैंकों में खोले जा सकते हैं। आइसीआइसीआई बैंक भारत का पहला निजी स्वामित्व वाला बैंक है जिसे पीपीएफ खाता खोलने की अनुमति है।

प्रमुख विशेषताएँ

1 कोई भी वयस्क अपने नाम में या किसी नाबालिग के नाम में पीपीएफ खाता खोल सकता है।
2 खाते की अवधि १५ वर्ष होती है जिसकी समाप्ति पर खाते को पाँच-पांच वर्ष के लिये कितनी भी बार बढ़ाया जा सकता है। बढ़े हुए खाते में भी कर आदि के सभी लाभ मिलते रहते हैं।
3 खाते में प्रतिवर्ष कम से कम ५०० रूपए जमा करना अनिवार्य है। अधिकतम एक लाख पचास हजार रूपये प्रतिवर्ष (वित्तवर्ष) जमा किये जा सकते हैं। यह राशि वर्ष में १२ या इससे कम किस्तों में कभी भी जमा कर सकते हैं।
4 किसी महीने की ५ तारीख से उस महीने की अन्तिम तारीख के बीच जो न्यूनतम राशि खाते में होती है उसी पर व्याज मिलता है। व्याज की दर सरकार समय-समय पर निर्धारित करती है।
5 पीपीएफ में जमा की गयी राशि 80C के अन्तर्गत आमदनी में से घटायी जाती है। इसी प्रकार पीपीएफ से प्राप्त मूलधन तथा व्याज आयकर एवं सम्पत्ति कर से मुक्त होता है।
6 आवश्यक होने पर पीपीएफ खाते में जमा राशि से ऋण भी लिया जा सकता है।
7 सात वर्ष के बाद खाते से आंशिक निकासी भी की जा सकती है।
8 पीपीएफ खाते में किसी को नामित किया जा सकता है तथा मूल खाताधारी की मृत्यु की दशा में नामित व्यक्ति को इस खाते का मालिक मान लिया जायेगा।
9 खाते को बैंक से डाकघर या डाकघर से बैंक में स्थानान्तरित किया जा सकता है।
नेटवर्क प्रभाव

अर्थशास्त्र तथा वाणिज्य में किसी उत्पाद या सेवा के एक उपयोगकर्ता का अन्य प्रयोक्ताओं के लिये उस उत्पाद या सेवा के मूल्य पर जो प्रभाव पड़ता है उसे नेटवर्क प्रभाव (network effect) कहते हैं।
इसका सबसे सरल उदाहरण टेलीफोन है। जितने ही अधिक लोग टेलीफोन का उपयोग करेंगे, हरेक टेलीफोन उपयोक्ता के लिये यह सेवा उतनी ही उपयोगी सिद्ध होगी। इससे एक सकारात्मक (positive) प्रभाव उत्पन्न होता है क्योंकि जब कोई टेलीफोन खरीदता है तो शायद ही उसके मन में किसी को कोई लाभ पहुंचाने का ध्येय होता है किन्तु वह अनजाने में बहुतों को लाभ पहुँचा जाता है।
प्राय: नेटवर्क प्रभाव का अर्थ सकारात्मक प्रभाव से ही लिया जाता है किन्तु नेटवर्क का नकारात्मक प्रभाव भी हो सकता है। जैसे ट्रेफिक जाम।
२८१८ ईसा पूर्व

२८१८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८१८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भाग 1 (भारत का संविधान)

भाग I: संघ और उसका राज्य क्षेत्र
अनुच्छेद विवरण
1 संघ का नाम और राज्य क्षेत्र |
2 नए राज्यों का प्रवेश या स्थापना |
2क [निरसन] 
3 नए राज्यों का निर्माण और वर्तमान राज्यों के क्षेत्रों, सीमाओं या नामों में परिवर्तन |
4 पहली अनुसूची और चौथी अनुसूचियों के संशोधन तथा अनुपूरक, और पारिणामिक विषयों का उपबंध करने के लिए अनुच्छेद 2 और अनुच्छेद 3 के अधीन बनाई गई विधियां
bhalerao Dadhe |
सुखमय सेन गुप्ता

सुखमय सेन गुप्ता (अथवा सुखमय सेनगुप्ता) भारतीय राज्य त्रिपुरा के २० मार्च १९७२ से ३० मार्च १९७७ तक मुख्यमंत्री रहे।
इकालिन

यह कई प्रकार के अल्कोहल का मिश्रण है।
कक्षीय अनुनाद

कक्षीय अनुनाद (Orbital resonance) पाया जाता है जब दो या दो से अधिक पिंड किसी एक ही बड़े पिंड की परिक्रमा समान अवधि में पूरी करते है।
उदाहरण के लिए बृहस्पति के उपग्रहों गेनिमेड, युरोपा और आयो का 1 : 2 : 4 का अनुनाद, तथा प्लुटो और नेप्च्यून के बीच 2 : 3 का अनुनाद। आयो, युरोपा और गेनिमेड बृहस्पति के ठीक क्रमशः चार, दो व एक चक्कर लगाने में समान समय लेते है। इसी तरह प्लूटो सूर्य के दो चक्कर (246 x 2 = 492 वर्ष) और नेप्च्यून सूर्य के तीन चक्कर (164 x 3 = 492 वर्ष) समान समय में लगाते है। ध्यान रहे यह महज एक संयोग नहीं है बल्कि प्रणाली इन स्वरुपों को गुरुत्वाकर्षण के अधीन धारण करती है जिसके तहत वें एक दूसरे पर प्रभाव डालते है।
१८५९ ईसा पूर्व

१८५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२९ नवम्बर

29 november 1998 के दिन श्रेयश पांडेय का जन्म हरियाणा के फरीदाबाद जिले में हुआ था।इनकी माता का नाम पुष्पा पांडेय तथा पिता का नाम प्रभात प्रसून पांडेय है।इनकी बहन का नाम आकांक्षा पांडेय है। ये उत्तर प्रदेश के देवरिया जिले के मूल निवासी है। प्रारंभिक शिक्षा मॉडर्न पब्लिक स्कूल फरीदाबाद में हुई। ततपश्चात हाई स्कूल तथा इंटरमीडिएट की शिक्षा अभयानंद इण्टर कॉलेज से की। जहाँ गुड्डू शरद सत्यम जैसे दुनिया के सबसे अच्छे दोस्त मिले। अंजली पांडेय क्लास 10 से जो इनकी जान है वो यही पर पहली बार मिली।
ब्रम्हाणी नदी

ब्राह्मणी नदी का उदगम दुमका ज़िले के उत्तर में स्थित दुधवा पहाड़ी से होता है। यह दामिनी-ए-कोह में झिलीमिली और मोसनिया बंग्ला होते हुए बहती है। यह दरिन मौलेश्वर के पास दुमका ज़िले को छोड़कर झारखण्ड से बाहर निकलती हुई नलहाती रेलवे स्टेशन के पास गंगा में मिल जाती है। ब्राह्मणी नदी की प्रमुख सहायक नदियों में गुमरो और एरो हैं।
शाकम्भरी देवी की आरती

शाकम्भरी देवी शाकम्भरी देवी : दुर्गम नाम का एक दैत्य था। दैत्य तपस्या करने के विचार से हिमालय पर्वत पर गया। मन में ब्रह्मा जी का ध्यान करके उसने आसन जमा लिया। वह केवल वायु पीकर रहता था। उसने एक हजार वर्षों तक बड़ी कठिन तपस्या की। चतुर्मुख भगवान ब्रह्मा प्रसन्नतापूर्वक हंस कर दुर्गम के सम्मुख प्रकट हो गये और बोले - 'तुम्हारा कल्याण हो ! तुम्हारे मन में जो वर पाने की इच्छा हो, मांग लो। ' ब्रह्माजी के मुख से यह वाणी सुनकर दुर्गम ने कहा – मुझे बल दीजिये, जिससे मैं देवताओं को परास्त कर सकूँ। दुर्गम की यह बात सुनकर चारों वेदों के परम अधिष्ठाता ब्रह्माजी 'ऐसा ही हो' कहते हुए सत्यलोक की ओर चले गये। शक्ति पाकर दुर्गम ने लोगों पर अत्याचार करना आरम्भ कर दिया और धर्म के क्षय ने गंभीर सूखे को जन्म दिया और सौ वर्षों तक कोई वर्षा नहीं हुई । ऋषि, मुनि और ब्राह्मण लोग भीषण अनिष्टप्रद समय उपस्थित होने पर जगदम्बा की उपासना करने हिमालय पर्वत पर गये, और अपने को सुरक्षित एवं बचाने के लिए हिमालय की कन्दराओं में छिप गए तथा माता देवी को प्रकट करने के लिए कठोर तपस्या की । समाधि, ध्यान और पूजा के द्वारा उन्होंने देवी की स्तुति की। भगवती जगदम्बा तुरन्त संतुष्ट हो गयीं। ऋषि, मुनि और ब्राह्मण लोग की समाधि, ध्यान और पूजा के द्वारा उनके संताप के करुण क्रन्दन से विचलित होकर, देवी-फल, सब्जी, जड़ी-बूटी, अनाज, दाल और पशुओं के खाने योग्य कोमल एवं अनेक रस से सम्पन्न नवीन घास फूस लिए हुए प्रकट हुईं और अपने हाथ से उन्हें खाने के लिये दिये।,शाक का तात्पर्य सब्जी होता है, इस प्रकार माता देवी का नाम उसी दिन से शाकम्भरी पड गया। शाकम्भरी नवरात्रि पौष शुक्ल अष्टमी से आरम्भ होकर पौष की पूर्णिमा को समाप्त होता है । यह राजस्थान, मध्य प्रदेश, हिमांचल प्रदेश, कर्नाटक और तमिलनाडु में मनाया जाता है । भारत के इन राज्यों के मन्दिरों में विशाल आयोजन माता की आराधना हेतु होता है ।
आरती :

जय शाकम्भरी माता ,मैया जय शाकम्भरी माता ,
तुमको जो भी ध्याता ,सब संपत्ति पा जाता . जय शाकम्भरी माता ,मैया जय शाकम्भरी माता . धरती सूखी ,अम्बर सूखा तब आई तुम माता , क्षुधा मिटाई,प्यास बुझाई,बनकर जीवन दाता. तुम ही जग की माता तुम ही हो भरता , भक्तों की दुःख हर्ता,सुख सम्पति की दाता. माता जी की आरती जो नर नारी गावें , सारे इच्छित फल वो पल भर में पा जावें . जय शाकम्भरी माता ,मैया जय शाकम्भरी माता ,

तुमको जो भी ध्याता ,सब संपत्ति पा जाता .
मर्डर (2004 फ़िल्म)

सारांश

कहानी की शुरुआत सिमरन (मल्लिका शेरावत) से होती है, एक युवा औरत जिसकी शादी सुधीर (अस्मित पटेल) नाम के, एक बेहद कामकाजी और उसकी मृत बहन के पूर्व पति से होती है। सिमरन इस शर्त पर सुधीर से शादी को राजी होती है कि वह सुधीर और सोनिया (सिमरन की बहन) के बेटे की परवरिश कर सके। एकांकीपन और रसहीन विवाह के जीवन से तंग खाई सिमरन का प्रेम-प्रसंग उसके काॅलेज प्रेमी, सनी (इमरान हाशमी), से दुबारा शुरू होती है जब वह संयोग से उससे मिलती है। सनी बरसों बाद सिमरन की जिंदगी में आता है। इस तरह वह सुधीर से बहाने बनाने लगती है कि वह रोजाना सनी से मिल रही है। अपने इस प्रेम-प्रसंग में सिमरन इतनी तल्लीन होती है कि वह बीवी और माँ का फर्ज भूल जाती, उसे महसूस होता है कि उसने एक भारी गलती कर दी है। वह इस मसले को हमेशा के लिए खत्म करने का निश्चय करती है, पर उसे तब हैरानी होती है, जब सनी का किसी और राधिका नाम की औरत से चक्कर का पता होता है। सिमरन को अपन गलती का एहसास होता है कि क्यों वह सनी के साथ हमबिस्तर हुई, इसलिए कि वह अपनी वर्तमान शादी से नाखुश थी। खुद के साथ हुए इस विश्वासघात से उसे बेहद अफसोस में डाल देता है।
इस दौरान, सुधीर को अपनी बीवी की अस्वभाविक बर्तावों पर संदेह होता है, और सिमरन की गतिविधियों पर निगाहबानी के लिए एक भेदिए को हायर करता है। उसकी शक की पुष्टि भी तब होती है जब वह भेदिया उन दोनों के बतौर सबूत तस्वीरें लाकर देता है। वह सनी से मिलकर समझ जाता है कि वह बहुत रसिक मिजाज का है, जिसने कई लड़कियों को इसी तरह फाँसा था। अगले दिन, सनी की गुमशुदगी की खबर मिलती है। पुलिसकर्मी (राज जुत्शी) उनके घर आते हैं और तहकीक़ात करते जिसकी मामले की केस उसके गर्लफ्रैंड ने दर्ज कराई थी।सिमरन को वह तस्वीरें उसकी और सनी की, सुधीर के पैंट में मिलती है, और समझ जाती है कि जरूर सुधीर ने कुछ ऐसा किया होगा जिससे सनी लापता हो गया। उसे यह बात भी मालूम हो जाती है कि सुधीर इस मामले को खत्म करने के इरादे से सनी के अपार्टमेंट गया था, उसने बुरी तरह उसे पीटा और उसके शव को भी दफना दिया, ताकि राज बना रहे। सिमरन अपनी गलती कबूलते हुए, सुधीर का साथ देती है, और सनी के कत्ल का आरोप अपने सर लेने की कोशिश करती है। अपने प्यार और विश्वास के प्रति वह और दृढ़ होती है। सनी की कत्ल पर, पुलिस उसे हिरासत में लेती है और इस अपराध की पैरवी करती है। वहीं दूसरी तरफ, सुधीर कबूल करता है कि उसी ने सनी की हत्या की है। पुलिस उलझन में पड़ जाती है। सिवाय इसके कि, मौका ए वारदात जगह से शव भी गायब रहती है।
कहानी तब मोड़ खाती है जब मालूम होता है कि उस जगह "मर्डर" या हत्या जैसा कुछ हुआ ही नहीं था; ये सारी साजिश सनी ने राधिका के साथ रचा था ताकि वह सिमरन और सुधीर को जुदा कर सकें, ताकि सिमरन के साथ उसका प्रेम संबंध कायम रह सके। सिर्फ सिमरन को इसका पता चलता है, और सनी के बिछाए जाल में फँसती है। सनी जंगल की ओर भागती सिमरन का पीछा करता है, जहाँ ऐन वक्त सुधीर जा पहुँचता है और सनी से भिड़ जाता है। वह उसे हरा भी डालता है, और सनी को छोड़ देता ताकि वह दोनों को मिलते जाने कि वे अबभी एक-दूसरे से प्यार करते हैं। मगर तभी, सनी फावड़ा लेकर सुधीर के पीछे वार करता कि मौके पर पहुँची पुलिस अफसर उसपे गोली दाग देते हैं। दंपति अपना प्यार फिर पा लेते हैं, जहाँ दोनों एक-दूसरे के सहयोग के परीक्षा पर ही रिश्तों की नींव मजबूत होती है और खुशनुमा वैवाहिक जीवन जीने को अग्रसर होते हैं।
स्टेफर्डशायर बुल टेरियर

अंग्रेजों स्टाफ़ोर्डशायर बुल टेरियर (Staffordshire Bull Terrier) इंग्लैंड से एक कुत्ते की नस्ल है। यह एक मध्यम आकार का मांसल कुत्ता है जो कंधे पर 14 से 16 इंच (36 से 41 सेमी) के बीच होता है। नर कुत्तों का वजन 29 से 37 पाउंड (13 से 17 किलोग्राम) तक होता है और मादा कुत्तों का वजन 24 से 34 पाउंड (11 से 15 किलोग्राम) तक होता है।
बेजुबान इश्क

सार

फिल्म की शूटिंग भारत के विभिन्न हिस्सों जैसे जयपुर, जैसलमेर और मुंबई में की गई है। फिल्म पारंपरिक भारतीय पृष्ठभूमि और मूल्यों के साथ आधुनिक परिवेश में सेट की गई है। यह तीन दोस्तों और उनके संबंधित परिवारों के इर्द-गिर्द घूमती है। मनसुख पटेल लंदन, ब्रिटेन में अपनी ब्रिटिश पत्नी, लिसा और बेटी रुमज़म के साथ रहने वाले एक एनआरआई बिजनेस टाइकून हैं। पटेल यूनाइटेड किंगडम में रहते हैं, लेकिन अपनी भारतीय परंपरा और मूल्यों को नहीं भूले हैं।
मनसुख के छोटे भाई, रश्मिकांत अपनी बेटी सुहानी के साथ मुंबई में रहते हैं। जीवन में अपनी पत्नी रेखा को जल्दी खो देने के बाद, रश्मिकांत एक सुरक्षात्मक पिता है और अपनी सभी मांगों के साथ सुहानी की परवरिश करता है, और यही उसकी माँ सावित्री भी करती है।
रश्मिकांत के बचपन के दोस्त, विपुल भी उनके बिजनेस पार्टनर हैं। वह अपनी पत्नी, लक्ष्मी और बेटे, स्वागत के साथ रहता है। सुहानी और स्वगत बचपन के प्रेमी रहे हैं। सुहानी बिंदास, खुले दिल की लड़की है। स्वागत प्रकृति में अधिक वश में है। सुहानी के जीवन में स्वागत एक महत्वपूर्ण भूमिका निभाता है।

स्वागत को रुमज़म की सादगी, शुद्ध भोलापन, सुंदरता और उनके स्वभाव से प्रभावित किया जाता है। जबकि, सुहानी पागलों की तरह स्वागत से प्यार करती है। क्या स्वागत सुहानी से शादी कर लेगा और खुशी से जीवन व्यतीत करेगा या क्या उसे रमज़ुम में सच्चा प्यार मिलेगा? जशवंत गंगानी की बेजुबान इश्क वास्तविक जीवन से शुद्ध पात्रों के साथ अनकहे प्यार और बलिदान की खूबसूरत कहानी को उजागर करती है।

पात्र-निर्धारण

मुग्धा गोडसे का चरित्र, 'सुहानी' एक उत्तेजक व्यक्तित्व है। वह जीवन से भरा है, एक बिगड़ैल लड़की है, और जब प्यार और दोस्ती की बात आती है तो वह बहुत आक्रामक हो सकती है। वह अपने दोस्त से बहुत प्यार करती है।
डेब्यूटेंट निशांत एक युवा लड़के के रूप में, 'स्वागत' की भूमिका निभा रहे हैं। पारंपरिक मूल्यों के साथ उनका आधुनिक विचार है जो आपके दिमाग को उड़ा देगा। फिल्म में उन्हें एक बिजनेस टाइकून  के बेटे और सुहानी के सबसे अच्छे दोस्त के रूप में दिखाया गया है। 
स्नेहा उल्लाल, 'रमज़ुम' की भूमिका निभाती हैं, जो एक दयालु और निर्दोष लड़की है, जो लंदन की 'सुहानी' की चचेरी बहन भी है।
पीताम्बर पब्लिशिंग

यह हिन्दी पुस्तकों के एक प्रमुख प्रकाशक हैं।
जयंत कृपलानी

जयंत कृपलानी हिन्दी फ़िल्मों के एक अभिनेता हैं।
लूटजैनिडाए

विवरण

स्नैपर महासागरों के ऊष्णकटिबन्धीय और उपोष्णकटिबन्धीय क्षेत्रों में रहती हैं। यह १ मीटर (३.३ फ़ुट) तक लम्बी हो सकती हैं, हालांकि कुबेरा स्नैपर नामक एक जाति ५ फ़ुट तक बढ़ जाती है। यह मांसाहारी होती हैं और अन्य मछलियों व क्रस्टेशियाईयों को ग्रास बनाती हैं, लेकिन कुछ प्लवक (प्लैंक्टन) भी खाती हैं। अधिकतर जातियाँ शैल-भित्ति (कोरल) रीफ़ों के पास १०० मीटर (३३० फ़ुट) तक की गहराई में रहती हैं पर कुछ जातियाँ ५०० मीटर (१६०० फ़ुट) की गहराई तक भी मिलती हैं।
ह्युन्दाई इऑन

विषेशताऐं

इऑन में 814cc व 998cc तिन सिलेंडर वाले दो इंजन प्रकार मौजुद है जो 5500 के आरपिएम पर 56PS की उर्जा के साथ 76.5Nm का टॉर्क उत्पन्न करता है।
वसीम बरेलवी

तालीम

वसीम ने आगरा यूनीवर्सिटी से एम-ए उर्दू किया।
1984 पायलट पेन टेनिस

पुरुष एकल

इवान लेंडल ने  आंद्रेज़ गोमेज़ को 6–2, 6–4 से हराया।
बिल्व

परिचय

बेल का फल ५-१७ सेंटीमीटर व्यास के होते हैं। इनका हल्के हरे रंग का खोल कड़ा व चिकना होता है। पकने पर हरे से सुनहरे पीले रंग का हो जाता है जिसे तोड़ने पर मीठा रेशेदार सुगंधित गूदा निकलता है। इस गूदे में छोटे, बड़े कई बीज होते हैं। बाजार में दो प्रकार के बेल मिलते हैं- छोटे जंगली और बड़े उगाए हुए। दोनों के गुण समान हैं। जंगलों में फल छोटा व काँटे अधिक तथा उगाए गए फलों में फल बड़ा व काँटे कम होते हैं। बेल का फल अलग से पहचान में आ जाता है। इसकी अनुप्रस्थ काट करने पर यह १०-१५ खण्डों में विभक्त सा लगता है, जिनमें प्रत्येक में ६-१० बीज होते हैं। ये सभी बीज सफेद लुआव से परस्पर जुड़े होते हैं। प्रायः सर्वसुलभ होने से इसमें मिलावट कम होती है। कभी-कभी इसमें गार्मीनिया मेंगोस्टना तथा कैथ के फल मिला दिए जाते हैं, परन्तु इसे काट कर इसकी परीक्षा की जा सकती है। इनकी वीर्य कालावधि लगभग एक वर्ष है।
आचार्य चरक और सुश्रुत दोनों ने ही बेल को उत्तम संग्राही बताया है। फल-वात शामक मानते हुए इसे ग्राही गुण के कारण पाचन संस्थान के लिए समर्थ औषधि माना गया है। आयुर्वेद के अनेक औषधीय गुणों एवं योगों में बेल का महत्त्व बताया गया है, परन्तु एकाकी बिल्व, चूर्ण, मूलत्वक्, पत्र स्वरस भी अत्यधिक लाभदायक है। चक्रदत्त बेल को पुरानी पेचिश, दस्तों और बवासीर में बहुत अधिक लाभकारी मानते हैं। बंगसेन एवं भाव प्रकाश ने भी इसे आँतों के रोगों में लाभकारी पाया है। यह आँतों की कार्य क्षमता बढ़ती है, भूख सुधरती है एवं इन्द्रियों को बल मिलता है।
बेल फल का गूदा डिटर्जेंट का काम करता है जो कपड़े धोने के लिए प्रयोग किया जा सकता है। यह चूने के प्लास्टर के साथ मिलाया जाता है जो कि जलअवरोधक का काम करता है और मकान की दीवारो सीमेंट में जोड़ा जाता है। चित्रकार अपने जलरंग मे बेल को मिलाते है जो कि चित्रों पर एक सुरक्षात्मक परत लगाता है।

रासायनिक संगठन

बेल के फल की मज्जा में मूलतः ग्राही पदार्थ पाए जाते हैं। ये हैं-म्युसिलेज पेक्टिन, शर्करा, टैनिन्स। इसमें मूत्र रेचक संघटक हैं-मार्मेलोसिन नामक एक रसायन जो स्वल्प मात्रा में ही विरेचक है। इसके अतिरिक्त बीजों में पाया जाने वाला एक हल्के पीले रंग की तीखा तेल (लगभग १२ प्रतिशत) भी रेचक होता है। शक्कर ४.३ प्रतिशत, उड़नशील तेल तथा तिक्त सत्व के अतिरिक्त २ प्रतिशत भस्म भी होती है। भस्म में कई प्रकार के आवश्यक लवण होते हैं। बिल्व पत्र में एक हरा-पीला तेल, इगेलिन, इगेलिनिन नामक एल्केलाइड भी पाए गए हैं। कई विशिष्ट एल्केलाइड यौगिक व खनिज लवण त्वक् में होते हैं।
चेन्नई वीरन्स

चेन्नई वीरन्स स्तर-१ के फ़ील्ड हॉकी टीम है। यह भारत के प्रीमियर हॉकी लीग की टीम है। इसका प्रथम कप २००५ में था। चेन्नई वीरन्स ने इग्नेस टिर्केय के साथ दो जीत और एक हार दर्ज की थी।
हिन्दू अविभक्त कुटुम्ब

हिन्दू अविभक्त कुटुम्ब (Hindu Undivided Family, संक्षेप में: HUF) हिन्दू विवाह अधिनियम से सम्बन्धित एक विधिक शब्द है। इसके स्थान पर 'हिन्दू अविभाजित परिवार' या 'हिन्दू संयुक्त परिवार' भी प्रयुक्त होता है। भारतीय विधिक तंत्र के विकास के कारण अब स्त्रियों को भी हिन्दू अविभक्त कुटुम्ब के अन्तर्गत सम्पत्ति के अंश का अधिकार प्राप्त है।
संयुक्त हिन्दू परिवार व्यवसाय एक ऐसा व्यवसाय है जिसका स्वामित्व एक संयुक्त हिन्दू परिवार के सदस्यों के पास होता है। संगठन का यह स्वरूप हिन्दू अधिनियम के अंतर्गत कार्य करता है तथा उत्तराधिकार अधिनियम से नियंत्रित होता है।
संयुक्त हिन्दू परिवार व्यावसायिक संगठन का ऐसा स्वरूप है जिसमें परिवार के पास पूर्वजों की कुछ व्यावसायिक संपत्ति होती है। संपत्ति में हिस्सा केवल पुरूष सदस्यों का होता है। किसी सदस्य को पूर्वजों की इस संपत्ति में से हिस्सा अपने पिता, दादा तथा परदादा से मिलता है। अतः तीन आनुक्रमिक पीढ़ियाँ एक साथ विरासत में संपत्ति प्राप्त कर सकती हैं। संयुक्त हिन्दू परिवार व्यवसाय को केवल पुरूष सदस्य चलाते हैं जो कि व्यवसाय के सहभागी कहलाते हैं। आयु में सबसे बड़े सदस्य को कर्ता कहते हैं।
अमलापुरम

अमलापुरम भारतीय राज्य आंध्र प्रदेश के पूर्वी गोदावरी जिले का एक शहर है। यह अमलापुरम मंडल और अमलापुरम राजस्व मंडल का मंडल और मंडल मुख्यालय है।

भूगोल

अमलापुरम 7.20 किमी 2 (2.78 वर्ग मील) के क्षेत्र में फैला हुआ है। यह 16.5787 ° N 82.0061 ° E पर स्थित है। इसकी औसत ऊंचाई 2 मीटर (6 फीट 7 इंच) है।

जनसांख्यिकी

2011 की भारत की जनगणना के अनुसार, अमलापुरम की जनसंख्या 141,194 है, जिसमें 70,850 पुरुष और 70,344 महिलाएँ हैं। अमलापुरम की औसत साक्षरता दर 77% है, जो राष्ट्रीय औसत 59.5% से अधिक है; 80.68% पुरुष और 73.54% महिलाएँ साक्षर हैं। अमलापुरम के ग्रामीण इलाकों में 77,036 लोग निवास करते हैं, जबकि अमलापुरम शहरी क्षेत्र में 64,158 लोग निवास करते हैं।

राजनीति

अमलापुरम आंध्र प्रदेश के 25 लोकसभा क्षेत्रों में से एक है। पूर्व गोदावरी जिले में अन्य दो लोकसभा क्षेत्र राजमुंदरी और काकीनाडा हैं।
जिब्राल्टर में इस्लाम धर्म

इतिहास

जिब्राल्टर के इतिहास में मूरिश साम्राज्य सबसे लम्बा चला आ रहा है जो 711 से 1309 तक चला व उसके पश्च्यात १३५० से १५६२ तक कायम रहा जो कुल ७१० वर्ष का हो गया। जिब्राल्टर का मुस्लिम व इसाई, दोनों संस्कृतियों में महत्वपूर्ण स्थान है।
चौदहवी शताब्दी के शुरुआत में हुई जिब्राल्टर की प्रथम घेराबंदी के पश्चात स्पेनी सम्राज्य ने जिब्राल्टर में रह रहे मुसलमानों को वहाँ से निकल जाने पर मजबूर कर दिया था। इन मुसलमानों ने निकटतम अफ़्रीकी देशों (जैसे मोरक्को) को अपना नया घर बनाया।
घेराबंदी और उसके बाद स्पेनी सम्राज्य के अन्तर्गत आने के पश्चात भी बहुत कम लोग ही जिब्राल्टर में बसना चाहते थे, चूँकि इसे रहने के लिए एक खतरनाक जगह समझा जाता था, जसिका कारण स्पेन के दक्षिणी सिरे और उत्तरी अफ़्रीका के मुस्लिम सम्राज्य से भोगोलिक रूप से नजदीकी।
1333 तक जिब्राल्टर एक बार फ़िर मुसलमानों के हाथ में आ गया जबा मोरक्को के महाराज के पुत्र अब्दुल मलिक ने यहाँ हमला कर दिया। साड़े चार महीने के पश्चात स्पेनी सेना ने मोरक्को के इस हमले के सामने आत्मसमर्पण कर दिया।
1374 में जिब्राल्टर इस्लामिक सम्राज्य ग्रेनेडा के आधीन आ गया। 1462 में जिब्राल्टर पर पुनः किसी स्पेनी सम्राज्य का कब्जा हुआ और इस बार यह कैसटिल राज्य के आधीन आया। कैथोलिक महाराजा फर्डिनेंड और महारानी इज़ाबेला ने ग्रेनेडा में आक्रमण किया और स्पेनी जमीन पर से मुसलमानों के अंतिम राज्य को भी समाप्त कर दिया। यहूदियो को भी इसके पश्चात स्पेन से निकाल दिया गया।

जनसंख्या

जिब्राल्टर मुख्य रूप से एक ईसाई बहुल राष्ट्र है, जिसमें भी मुख्यतः आबादी कैथोलिक सम्प्रदाय की अनुयायी है। इस्लाम यहाँ एक अल्पसंख्यक धर्म है, ईसाईयत के पश्चात सबसे बड़ा धर्म। 2001 की जनगणना के अनुसार जिब्राल्टर में लगभग दो हजार व्यक्ति इस्लाम धर्म के अनुयायी हैं, जो जिब्राल्टर की सम्पूर्ण आबादी का लगभग चार प्रतिशत है।
दिल्ली वाली ठाकुर गर्ल्स

कहानी

यह कहानी एक उपन्यास पर आधारित है, जिसमें दिल्ली की पाँच बहनों को दिखाया गया है। डलन सिंह शेखावत (आमिर अली) और डेबजनी (सुकृति कांडपाल) एक दूसरे से बार बार मिलते रहते हैं। इसके बाद हर बार की तरह झगड़ा करते हैं।
रवीन्द्र वर्मा

रवीन्द्र वर्मा (जन्म १९३७) प्रमुख कथाकार हैं, विभिन्न पत्र-पत्रिकाओं में इनके आलोचनात्मक लेख प्रकाशित होते हैं।
2000 आर सी ए प्रतियोगिता

पुरुष एकल

गुस्तावो कुएर्तेन ने  मराट साफिन को 3-6, 7-6, 7-6 से हराया।

पुरुष युगल

लियेटन हेविट /  सैंडन स्टोहली ने  योनास ब्योर्कमैन /  मैक्स मिरन्यी को 7-6, 4-6, 7-6 से हराया।
पूर्व अफ़्रीकी रिफ़्ट

पूर्व अफ़्रीकी रिफ़्ट (अंग्रेज़ी: East African Rift) एक सक्रीय भूवैज्ञानिक रिफ़्ट है जो पूर्व अफ़्रीका में बढ़ रही है। इसे पहले ग्रेट रिफ़्ट घाटी का भाग माना जाता था लेकिन बहुत से भूवैज्ञानिक इसे अब एक अलग रिफ़्ट घाटी मानते हैं। यह अफ़्रीकी प्लेट के टूटकर दो भागों में बंटने की जारी प्रक्रिया के कारण बन गई है।

पहाड़ व झीलें

पूर्व अफ़्रीकी रिफ़्ट घाटी के क्षेत्र में कई मृत व मूर्छित ज्वालामुखी स्थित हैं, जिनमें प्रसिद्ध किलिमांजारो पर्वत भी शामिल है। महान अफ़्रीकी झीलें भी इसी रिफ़्ट घाटी मे स्थित हैं।
अदिति सिंह शर्मा

शुरुआती ज़िंदगी और पेशा

शर्मा का जन्म 2 जून, 1986 को नई दिल्ली, भारत में हुआ था। उसने अपनी शिक्षा रूस में पूरी की और बाद में एक गायक के रूप में अपना करियर बनाने के लिए मुंबई चली गई। शर्मा ने बहुत कम उम्र से संगीत में रुचि दिखाई। उसके पिता की मृत्यु हो गई जब वह 20 वर्ष की थी। [उद्धरण वांछित] उसने अनुराग कश्यप द्वारा निर्देशित फिल्म देव डी में फिल्म "याहिन मेरी जिंदगी" के साथ एक पार्श्व गायक के रूप में अपना करियर शुरू किया। 20.उन्होंने अनुराग कश्यप द्वारा निर्देशित फिल्म देव डी में गीत "याहिन मेरी जिंदगी" के साथ एक पार्श्व गायिका के रूप में अपना करियर शुरू किया। 
उसने कई लाइव संगीत कार्यक्रमों में प्रदर्शन किया है। उसने एमटीवी के कोक स्टूडियो के लिए काम किया है और उसके एमटीवी अनप्लग्ड गानों को सकारात्मक समीक्षा मिली है।
राष्ट्रीय समेकित नाशीजीव प्रबन्धन केन्द्र

राष्ट्रीय समेकित नाशीजीव प्रबन्धन केन्द्र (नेशनल सेंटर फॉर इंटीग्रेटेड पेस्ट मैनेजमेन्ट / NCIPM) भारतीय कृषि अनुसंधान परिषद (ICAR) का अनुसंधान केन्द्र है। फरवरी 1988 में इसकी स्थापना की गयी थी, जिसका मुख्य उदेश्य था की भारत में पौध सुरक्षा के लिऎ एक अलग से केन्द्र का स्थापित करना। इस केन्द्र के कार्यक्रम विस्तार रूप से सभी केन्द्र, संस्थान, किसानो के साथ, तथा देश व किसानो के हित से जुडे हुऎ हैं!
राष्ट्रीय समेकित नाशीजीव प्रबंधन (आई.पी. एम.) एक ऐसी प्रणाली है जिसमें फसल उत्पादन एवं पादप संरक्षण सम्बन्धी उन्नत विधियों को शामिल किया जाता है जिससे नाशीजीवों (कीट रोगों, सूत्रकृमियों, खरपतवार, पक्षियों, इत्यादि) से होने वाली आर्थिक हानि को कम किया जा सके। आई. पी. एम में नाशीजीवों की निगरानी एवं मित्र कीटों/ प्राकृतिक शत्रुओं के संरक्षण को प्रमुखता दी जाती है। भारत की कृषि मे पादप सुरक्षा संबंधी आवश्यकताओं को ध्यान में रखते हुए भारतीय कृषि अनुसंधान परिषद ने फरवरी 1988 में राष्ट्रीय समेकित नाशीजीव प्रबंधन केन्द्र की स्थापना की। संस्थान की गतिविधियों का राज्य कृषि विश्वविघालयों, सरकारी एजेंसियों, औघौगिक इकाईयों, गैर सरकारी संस्थाओं और किसानो से भागीदारी करने के लिए विभिन्न दिशाओं में विस्तार किया गया है। इन सभी संस्थाओं की भागीदारी से यह केन्द्र विभिन्न पर्यावरण सहायक आई.पी.एम. अनुसंधान कार्यक्रमों को नियोजित एंव संचालित करता है जो कि टिकाऊ कृषि के लिए अत्यन्त आवश्यक है।
अविनाश सचदेव

प्रारंभिक जीवन और पेशा

इनका जन्म मुंबई में हुआ और यह बड़ोदरा, गुजरात में रहने लगे। इसके पश्चात यह मुंबई में आए।
दुर्गापुर, नेपाल

जनसंख्या

नेपाल के २००१ का जनगणना अनुसार दुर्गापुर का जनसंख्या ४०५२ है। इसमै पुरुष ५१% और महिला ४९% है।
काकरापारा परियोजना

परियोजना का प्रारम्भ

यह परियोजना ताप्ती नदी पर स्थित है।
गुजरात राज्य में सूरत से 80 कि॰मी॰ की दूरी पर स्थित है।
सैद्धान्तिक रसायन

सैद्धान्तिक रसायन (Theoretical chemistry) अणुओं से सम्बन्धित रासायनिक एवं भौतिक प्रेक्षणों की व्याख्या करता है। सैद्धान्तिक रसायन के अन्तर्गत, भौतिकी के मूलभूत नियम, कूलॉम-नियम, गतिज ऊर्जा, स्थितिज ऊर्जा, प्लांक का नियम, पाउली अपवर्जन नियम आदि आते हैं।